SPRC โชว์งบปี 64 พลิกกำไร 4.7 พันลบ. อานิสงส์น้ำมันพุ่งหนุน “สต็อกเกน” แจกปันผล 0.1785 บ.
SPRC รายงานงบปี 64 พลิกกำไร 4.7 พันลบ. จากปีก่อนขาดทุน 6 พันลบ. รับราคาน้ำมันพุ่งหนุน "สต็อกเกน" เคาะปันผล 0.1785 บ. XD 7 มี.ค.65 กำหนดจ่าย 6 พ.ค.65
SPRC รายงานงบปี 64 พลิกกำไร 4.7 พันลบ. จากปีก่อนขาดทุน 6 พันลบ. รับราคาน้ำมันพุ่งหนุน "สต็อกเกน" เคาะปันผล 0.1785 บ. XD 7 มี.ค.65 กำหนดจ่าย 6 พ.ค.65
22 ก.พ. 2565

บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC รายงานผลประกอบการงวดปี 2564 มีกำไรสุทธิ ดังนี้

ทั้งนี้ แม้ว่าปริมาณการขายจะลดลงจากความต้องการภายในประเทศที่ต่ำลงจากการแพร่ระบาดของ COVID-19 และมาตรการล็อคดาวน์ แต่มีรายได้จากการขายเพิ่มขึ้นร้อยละ 29 จากการเพิ่มขึ้นของราคาน้ำมัน การเพิ่มขึ้นของกำไรจากสต๊อกน้ำมันอย่างมีนัยสำคัญจากการเพิ่มขึ้นของราคาน้ำมันทำให้บริษัทฯ มีผลประกอบการในส่วนของ EBITDA และกำไรสุทธิที่เป็นบวกในปี 2564 เมื่อเทียบกับขาดทุนอย่างมีนัยสำคัญในปี 2563 จากราคาน้ำมันที่ตกต่ำ
โดยบริษัทฯ มีกำไรสุทธิในปี 2564 จำนวน 150 ล้านดอลลาร์สหรัฐในขณะที่มีผลขาดทุนสุทธิ 187 ล้านดอลลาร์สหรัฐในปี 2563 โดยถ้าไม่รวมผลกำไร (ขาดทุน) จากสต๊อกน้ำมัน ค่าการกลั่นตลาดในปี 2564 เพิ่มขึ้นเป็น 3.66 ดอลลาร์สหรัฐต่อบาร์เรลเปรียบเทียบกับ 2.79 ดอลลาร์สหรัฐต่อบาร์เรลในปี 2563 เนื่องจากส่วนต่างราคาน้ำมันสำเร็จรูปต่อน้ำมันดิบที่ปรับตัวสูงขึ้น โดยเฉพาะน้ำมันดีเซลและน้ำมันเบนซิน หักกลบบางส่วนกับส่วนเพิ่มราคาน้ำมันดิบ (Crude Premium) ที่สูงขึ้น เนื่องจากการผ่อนคลายมาตรการล็อคดาวน์ เป็นตัวช่วยเพิ่มความต้องการน้ำมันในหลาย ๆ ประเทศ
พร้อมกันนี้ บริษัทเตรียมปันผลจากงวดดำเนินงานวันที่ 01 ม.ค. 2564 ถึงวันที่ 31 ธ.ค. 2564 เป็นเงินสด 0.1785 บาท กำหนดวันที่ไม่ได้รับสิทธิปันผล (XD) วันที่ 7 มี.ค.65 และกำหนดจ่ายปันผล 6 พ.ค.65